open-index/open-wikipedia-markdown huggingface dataset:
ड्य्रागन त्रिकोण

**ड्य्रागन त्रिकोण** (जापानी: 魔 の 海 हेपबर्न: मा नो उमी) प्रशान्त महासागरको एउटा यस्तो रहस्यमय र घातक मानिने क्षेत्र हो, जुन जापानको राजधानीटोकियोको दक्षिण दिशातिर पर्दछ । प्रशान्त महासागरको बर्मुडा त्रिकोण समेत भनिने ड्य्रागन त्रिकोणको असाधारणपना र रहस्यमय दाबीहरूको सत्यतामाथि प्रश्न पनि उठाइन्छ।

## वर्णन
जापानी शब्द मा नो उमी (दुष्ट समुद्र, समस्याग्रस्त समुद्र वा खतरनाक समुद्रका रूपमा अनुवाद गरिएको) खतरनाक समुद्री स्थान वर्णन गर्न व्यापक प्रयोग भएको छ। यो क्षेत्र निकै अशान्त र धेरै जहाजहरूलाई निलेको ठाउँका रूपमा परिचित छ। पृथ्वीमा यस्ता १२ वटा ठाउँ रहेको विश्वास गरिन्छ । विद्युत-चुम्बकीय शक्तिका कारण यस क्षेत्रमा धेरै भीषण दुर्घना हुने गरेको जापान सरकारले निषेधित क्षेत्र घोषणा गरेको छ।

सन् १९५५ जनवरी ४ मा जापानी जहाज सिन्यो मारु-१० (第十 伸 洋 丸)ले मिकुरा-जीमा नजिक रेडियो सम्पर्क गुमायो । जापानी अखबारहरूले १५ जनवरीमा जहाज सुरक्षित नभेटिएसम्म उक्त स्थानलाई मा नो उमीको संज्ञा दिन थाले । योमिउरी सिम्बुन पत्रिकाले तत्कालीन केही वर्षहरूमा विभिन्न जहाजहरु हराएका विन्दुहरु अंकित गरी समुद्रको नक्सा देखायो र ती जहाजहरु योकोहामा कोस्ट गार्ड अफिसले विशेष खतरनाक क्षेत्रको रूपमा वर्गीकृत गरेको क्षेत्रभित्र हराएको भन्यो । संयुक्त राज्य अमेरिकामा, न्यु योर्क टाइम्सले यो घटनालाई "द डेभिल्स सी" अर्थात् शैतान समुद्र भन्ने शब्द प्रयोग गर्‍यो, जहाँ ९ वटा जहाज उत्तम मौसममै हराइसकेका थिए । योमिउरी सिम्बुनले मा नो उमीको आकारलाई यसरी वर्णन गरेको थियो- "इजु टापुहरूदेखि ओगासावरा टापुहरूको पूर्वमा २०० माइल पूर्वदेखि पश्चिम, र ३०० माइल उत्तरदेखि दक्षिणमा, जहाँ विगत वर्षमा नौ जहाज हराए ।" यद्यपि नौवटामध्ये दुई जहाजहरू मियाके जीमा र आइवो जीमा नजिकै हराए ।

सन् १९७४ मा अमेरिकी अलौकिक लेखक चार्ल्स बर्लिट्जले आफ्नो पुस्तक द बर्मुडा ट्य्रांगलमा शैतानको समुद्रका रूपमा परिचित गराए । बेर्लिट्जले दावी गरे कि "१९५० र १९५४ को बीचमा पत्ता नै नलागी नौ आधुनिक जहाजहरू र सयौं चालक दल हराइसकेका थिए । १९५५ मा जापान सरकारले काइयो मारू नो-५ लाई बेपत्ता भएका बेग्लाबेग्लै जहाजको अनुसन्धानको लागि समुद्रमा पठायो तर यो जहाज पनि हरायो । त्यसपछि जापानी अधिकारीहरूले समुद्रलाई खतरनाक क्षेत्रको दर्जा दिएका छन् ।

सन् १९८९ मा बर्लिट्जले शैतानको सागरलाई उनको पुस्तक ड्र्यागनको त्रिकोणमा ड्र्यागनको त्रिकोण भनेर उल्लेख गरे। र, यसको सैद्धान्तीकरण गर्न धेरै पुराना पुराना यस्ता घटनाको समेत अभिलेख राखेका छन् । तर कतिपय विद्वानहरूले भने यसलाई अन्धविश्वासको स‌ंज्ञा दिँदै आलोचना समेत गरेका छन् । 

## सन्दर्भ सामग्रीहरू
स्पोर्ट्सकिडा

**स्पोर्ट्सकिडा**  बहुराष्ट्रिय दर्शक र लेखकहरू समावेश गरिएको भारतमा आधारित एक बहु खेलकुद वेबसाइट हो। प्रयोगकर्ताहरू विश्वभरबाट प्रशंसकहरूसँग कुराकानी गर्न वेबसाइटमा पढ्न, लेख्न र टिप्पणी गर्दा संलग्न हुन सक्छन्। यस साइटले मुख्य  खेलहरू जस्तै फुटबल, क्रिकेट,टेनिस , बास्केटबल, हकी, फरमुला वान, ब्याडमिण्टन, व्यावसायीक कुश्ती, मिश्रित मार्शल र बक्सिङका साथसाथै कबड्डी र स्क्वास जस्ता परिचित खेलकुदहरू समावेश गर्दछ। यसले फुटबल र बेसबलको रूपमा अमेरिकी खेलहरू पनि समावेश गर्दछ। स्पोर्ट्सकिडाले पनि मनोरञ्जन खेलहरू जस्तै डब्ल्युडब्ल्युई र युएफसीलाई पनि समावेश गर्दछ।

## इतिहास 
स्पोर्ट्सकिडा यसको वर्तमान प्रमुख कार्यकारी अधिकारी पोरूस जैन र श्रीनिवास राौड कुड्डापाद्वारा सह-स्थापना गरिएको थियो।

यस वेबसाइटको नाम स्थानीय हिन्दी भाषाबाट राखिएको छ जसको नेपालीमा अर्थ हुन्छ खेलकुद किरो। यो वेबसाइट सन् २००९ मा जैन र उनका खेलकुद समर्थक मित्र अन्सु प्रसादले सृजना गरेका थिए। I यो सुरुवातमा नोइडामा जैनको बुबाको कार्यालयबाट सेवा सञ्चालन गरिएको थियो भने हाल यसको कार्य सञ्चालन सन् २०११ देखि बेङ्गलोर हुँदै आएको छ।

यो कम्पनलाई हाल प्रवन्ध र व्यवस्था एब्सोलुट स्पोर्ट्स प्राइभेट लिमिटेडले गर्दै आएको छ  जुन १० जून २०१० मा यस कम्पनीसँग सामेल भएको थियो।

## कोष 
स्पोर्ट्सकिडा उद्यम पूँजी कोषको पृष्ठभूमिको रूपमा रहेको छ। सिडफण्ड नामक एक सङ्गठनले प्रारम्भिक चरणको उद्यमलाई समर्थन गरेको थियो जसले सन् २०११ मा स्पोर्ट्सकिडामा ६ लाख अमेरिकी डलरको लगानी गरेको थियो। कुनै एउटा लेखकले लेख लेख्न वा योगदान गर्नको लागि साइटमा दर्ता हुन आवश्यक छ। यसमा ४,००० भन्दा बढी दर्ता भएका स्वैच्छिक योगदानकर्ताहरूको समूह छ।

यस वेबसाइटले हरेक दिन लगभग १०० लेख प्रकाशन गरेको दावी गर्दछ, जो मुख्यतया म्याच पूर्वावलोकन / समीक्षा, आदर, व्यङ्ग्य, खुला पत्र, समाचार, श्रव्य दृश्य, शीर्ष ५ / शीर्ष १० लेखहरु र विश्लेषणको आधारमा बनेको हो।

### मोबाइल अनुप्रयोग
स्पोर्ट्सकिडाको आधिकारिक एन्ड्रोइड अनुप्रयोगको नवीनतम संस्करण जून २०१५ मा सुरु गरिएको थियो जसले गर्दा यो संस्थाले पहिलोपटक मोबाइलमा पूर्ण प्रवेश गरेको छ। यद्यपि यो सेवा सन् २००९ देखि सञ्चालनमा रहेको छ। पूर्ण कार्यात्मक स्पोर्ट्सकिडाको अनुप्रयोग हाल गुगल प्ले स्टोरमा उपलब्ध रहेको छ। अनुप्रयोगलाई एन्ड्रोइड ४.०३ वा सो भन्दा उच्च संस्करणको आवश्यकता पर्दछ।

## पहुँच
स्पोर्ट्सकिडा, २५ जून २०१९ सम्म यो तथ्याङ्क अनुसार ४,१३५ अौँ विश्वव्यापी स्थानमा रहेको थियोे।  यो वेबसाइटले उल्लेखनिय भाग फेसबुक र अन्य विभिन्न सामाजिक सञ्जाल मार्फत ट्राफिक उत्पन्न गर्दछ।

## यो पनि हेर्नुहोस् 
* इएसपिएन क्रिक इन्फो
* क्रिकबज
* याहु! खेलकुद

## सन्दर्भ सामग्रीहरू 
## बाह्य कडीहरू 
* 

श्रेणी:भारतीय खेलकुद वेबसाइटहरू
श्रेणी:खेलकुद इन्टरनेट मञ्चहरू
जामालपुर जिल्ला

**जामालपुर** () बङ्गलादेशको मध्य भूभागमा पर्ने एक जिल्ला हो। यो जिल्ला मयमनसिङ्ह विभाग अन्तर्गत पर्छ। यस जिल्लालाई सन् १९७८ मा स्थापना गरिएको थियो।

## भूगोल 
जामालपुर जिल्ला बङ्गलादेशको उत्तरी भागमा पर्छ भने यो जिल्ला २४°३४' देखि २५°२६' उत्तर अक्षांश र ८९°४०' देखि ९०°१२' पूर्वी देशान्तरणमा अवस्थित छ। जामालपुर  जिल्लाले बङ्गलादेशको कुल क्षेत्रफल मध्ये २०३१.९८ वर्ग किलोमिटर ओगटेको। यस जिल्लालाई कुडिग्राम, शेरपुर जिल्ला र भारतको मेघालय राज्यले उत्तर, टाङ्गाइल जिल्लाले दक्षिण,  मयमनसिङ्ह र शेरपुर जिल्लाले पूर्व र बोगडा, सिराजगञ्ज, गाईबान्धा जिल्ला र जमुना नदिले पश्चिमबाट घेरेको छ। ढाका विभाग अन्तर्गतको १७ जिल्ला मध्ये यस जिल्ला क्षेत्रफलको आधारमा छैटौँ स्थानमा पर्छ भने बङ्गलादेशको ६४ जिल्ला मध्ये ३३अौँ स्थानमा पर्छ। पद्मा, जमुना, ब्रहम्मपुत्र यस जिल्लाको प्रमुख नदिहरू हुन्। यी नदिहरू सुरमा-मेधना नदि प्रणाली अन्तर्गत पर्छन्। यस जिल्लाको सदरमुकाम ब्रहम्मपुत्र नदिको किनारमा अवस्थित छ जुन देशमो राजधानी ढाकाबाट १४० किलोमिटरको दुरीमा रहेको छ।

यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६५.५०% मानिसहरू संलग्न छन्। यस जिल्लाका मानिसहरू अन्य जस्तै ३.३०% मजदुरी, व्यापार र उद्योगमा ०.८१%, वाणिज्यमा ११.८८%, सञ्चार र यातायातमा २.९४%, रेमिटेन्समा ०.३०%, निर्माण क्षेत्रमा १.२२%, अन्य क्षेत्रमा १०.६७%, धार्मिक सेवा ०.१९% र अन्य ८.१% रहेका छन्।

## प्रशासन 
प्रशासकीय जामालपुर जिल्लाको स्थापना सन् १९७८ मा भएको थियो। यस जिल्लामा हाल ७ उपजिल्लाहरू रहेका छन् जसमध्ये सबैभन्दा ठूलो उपजिल्ला जामालपुर सदर (४८९.५६ वर्ग किलोमिटर) हो भने सबैभन्दा सानो उपजिल्ला बाक्सीगञ्ज (१४०.१२ वर्ग किलोमिटर) हो। यस जिल्लाका ७ उपजिल्ला यस प्रकार छन्:

## शिक्षा 
यस जिल्लाको कुल साक्षरता दर ३१.८% रहेको छ जसमध्ये पुरुषको साक्षरता दर ३५.४% छ भने महिलाको साक्षरता दर २८.०% रहेको छ। यस जिल्लामा ५ विश्वविद्यालय, ३९ कलेज, १ आयुर्वेदिक कलेज, १८५ माध्यमिक विद्यालय, ८२० प्राथमिक विद्यालय, १९ सामुदायिक विद्यालय,  ३०८ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; सरकारी आशिक महमद कलेज (सन् १९४६), सरकारी जहेदा सफिर महिला कलेज (सन् १९६७), मादारगञ्ज एएचजी सरकारी कलेज (सन् १९६८), स्लामपुर कलेज (सन् १९७०), जामालपुर जिला विद्यालय (सन् १८८१), जामालपुर सरकारी कन्या उच्च विद्यालय (सन् १८८२), पेङ्ना उच्च विद्यालय (सन् १८९६), सिङ्जाजमनी कन्या उच्च विद्यालय (सन् १९०१), जार्कता बहुभाषिक उच्च विद्यालय (सन् १९०७), सिङ्जाजानी बहुभाषिक उच्च विद्यालय (सन् १९१८), दिवानगञ्ज सरकारी उच्च विद्यालय (सन् १९१९), शरिशाबाडि रानी नदमनी नमुना उच्च विद्यालय (सन् १९२०), हज्राबाडि उच्च विद्यालय (सन् १९२६), कुमारी पाइलट उच्च विद्यालय (सन् १९३५), बलरिडिया प्राथमिक विद्यालय (सन् १८६९) आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका जिल्लाहरू
क्रिकबज

**क्रिकबज** एक भारतीय क्रिकेट समाचार वेबसाइट हो जसको मालिक टाइम्स इण्टरनेट हो। यसले समाचार, लेख, क्रिकेट खेलहरूको प्रत्यक्ष प्रसारण गर्छ जसमा श्रव्य दृश्य, अङ्कतालिका र पाठ टिप्पणीका साथै खेलाडी र टोली वरियता समावेश गर्दछ। यसको आधिकारिक वेबसाइट मोबाइल अनुप्रयोग मार्फत पनि हेर्न सकिन्छ। क्रिकबज भारतमा क्रिकेट समाचार र अङ्कको लागि सबैभन्दा ठूलो मोबाइल अनुप्रयोग हो।

## इतिहास 
क्रिकबज, पङ्कज छपरवाल र प्रभिन हेजद्वारा सन् २००४ मा सृजना गरिएको थियो। सन् २०१० मा क्रिकबजले प्रत्यक्ष क्रिकेट समाचार र नतिजाहरूको लागि मोबाइल अनुप्रयोगको विकास गर्न सुरु गरेको थियो।
नोभेम्बर २०१४ मा, टाइम्स इण्टरनेट, टाइम्स अफ इण्डियाको एक सहायक कम्पनीले अज्ञात राशिको लागि क्रिकबजमा बहुमतको भाग हासिल गरेको थियो। यसको अधिग्रहण पछि, यो वेबसाइटको मूल संस्थापकहरुद्वारा प्रबन्ध गरिएको थियो।

जनवरी २०१५ मा, टाइम्स इण्टरनेटको स्वामित्वमा रहेको गो क्रिकेट क्रिकबजमा समायोजन भएको थियो। गो क्रिकेटको वेबसाइट क्रिकबजमा अनुप्रेषण गर्दै गो क्रिकेटको मोबाइल अनुप्रयोग क्रिकबजसँग समायोजन भएको थियो।

## विशेषता 
क्रिकबजले क्रिकेट अङ्क, आगामी कार्यक्रम, टोली र खेलाडिको वरियता, अभिलेख, समाचार, लेख, भिडियो, चित्र, क्रिकेट आधारित अनलाइन खेल र मोबाइल अनुप्रयोगहरूको विभिन्न फोन सञ्चालन प्रणालीका लागि मोबाइल अनुप्रयोगको प्रत्यक्ष प्रसारण समावेश गर्दछ।

## लोकप्रियता 
क्रिकबजले नोभेम्बर २०१९ मा अलेक्सा इण्टरनेटद्वारा ४१२ विश्वव्यापी स्थान  साइट सन् २०१४मा भारतमा ७औं सबैभन्दा धेरै खोजी गरिएको वेबसाइट बनेको थियो। सन् २०१४ मा, यसको मोबाइल अनुप्रयोगले ५० मिलियन डाउनलोड (भारतमा सबैभन्दा ठूलो) पार गरेको थियो भने वेबसाइटलाई विश्वभरि ५० मिलियन भन्दा बढी प्रयोगकर्ताहरूले प्रयोग गरेका थिए। जनवरी २०१५ मा यसको गृह पृष्ठलाई २.६ अरब प्रयोगकर्ताहरूले अवलोकन गरेका थिए। 

### सिमिलर वेब 
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा १९९अौँ स्थानमा रहेको छ भने भारत यसको क्रम १९  र जसमा यसको उछाल दर २५.८२% रहेको छ।

### अलेक्सा इन्टरनेट 
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ४१२अौँ स्थानमा रहेको छ भने भारत यसको क्रम ३७अौँ रहेको छ।

## प्रायोजन 
अगष्ट २०१५ मा, क्रिकबजले भारत-श्रीलङ्का टेष्ट श्रृङ्खलामा शीर्षक प्रायोजन गरेको थियो। यो प्रतियोगिता भारतको श्रीलङ्कामा २० दिने भ्रमण रहेको थियो जसमा ३ वटा टेष्ट क्रिकेट सामेल गरिएको थियो जुन ग्याली र कोलम्बोमा सम्पन्न भएको थियो।

## सन्दर्भ सामग्रीहरू 
## बाह्य कडीहरू 
*

श्रेणी:क्रिकेट वेबसाइटहरू
श्रेणी:भारतीय वेबसाइटहरू
श्रेणी:बहुभाषी वेबसाइटहरू
श्रेणी:द टाइम्स ग्रुप
श्रेणी:टाइम्स ग्रुपका कम्पनीहरू
टेलिनर म्यानमार

**टेलिनर म्यानमार** दक्षिणी पूर्वी एसियामा अवस्थित राष्ट्र म्यानमारमा आधारित एक दूरसञ्चार कम्पनी हो। यो कम्पनी एक प्रख्यात तथा अग्रणी नर्वेली बहुराष्ट्रिय दूरसञ्चार कम्पनी टेलिनर समूहको सहायक कम्पनी हो। कम्पनीको प्रधान कार्यालय म्यानमारको प्रमुख सहर याङ्गुनमा रहेको छ। टेलिनर म्यानमारले दोस्रो पुस्ता, तेस्रो पुस्ता र चौथो पुस्ता सेवाहरू पनि सञ्चालन गर्दै आइरहेको छ।

कम्पनीका हालका प्रमुख कार्यकारी अधिकृत सरद मेहरोत्रा हुन् जसले १ अक्टोबर २०१८ देखि प्रमुख कार्यकारी अधिकृतको भूमिका निर्वाह गर्दै आइरहेका छन्। उनी पहिला सन् २०१३ देखि २०१५ सम्म टेलिनर म्यानमारका प्रमुख बजार अधिकृत रहेका थिए।

## इतिहास 
फेब्रुअरी २०१३ मा, टेलिनरले, म्यानमार सरकारले आह्वान गरेको मोबाइल अनुमति पत्रको लागि टेलिनरले सहभागीता जनाउँदै बोली लगाएको थियो। 

२७ जून २०१३ मा, टेलिनरलाई म्यानमारमा दूरसञ्चार विकासको लागि १५ वर्षको अनुबन्धसहित सम्मानित गरिएको थियो।

टेलिनरले औपचारिक रूपमा म्यानमार सरकारसँग मोबाइल सञ्जाल सञ्चालन गर्नको लागि ५ फेब्रुअरी २०१४ मा अनुमति पत्र प्राप्त गरेको थियो। ७ अप्रिल २०१४ मा यसको मोबाइल सञ्जालको परीक्षण गरिएको थियो र २७ सेप्टेम्बर २०१४ मा देशका दुई प्रमुख सहर  मण्डाले र यानगोनमा यसको सेवा आधिकारिक रूपमा सुरुवात गरिएको थियो। टेलिनरको सञ्जाल लगत्तै नेपिडवमा ४ अक्टोबर २०१४ मा सुरुवात गरिएको थियो र पछि २६ अक्टोबर २०१४ मा यसको सञ्जाललाई पुरै म्यानमार भरि फैलाइएको थियो।

जून २०१४ मा, टेलिनर म्यानमारले बर्मी विकिपिडिया समुदायलाई सहयोग पुर्याउन र नयाँ स्वयंसेवकहरू आबद्ध गराउन उदेश्य सहित पहिलो संयुक्त कार्यशालाको आयोजना गरेको थियो। बर्माी विकिपिडिया मञ्च डागन विश्वविद्यालयमा टेलिनर म्यानमारको साथमा आयोजित  गरिएको थियो जसमा विद्यार्थीहरू सहित गरी २,००० भन्दा बढी व्यक्तिहरूलाई आकर्षित गर्न सफल भएको थियो।

नोभेम्बर २०१४ मा, टेलिनर म्यानमार र योमा बेङ्कको संयुक्त प्रयासमा म्यानमारमा मोबाइल बेङ्किङ सेवा प्रदान गरिने घोषण गरिएको थियो।  यो सेवाको मुख्य उदेश्य भनेको बेङ्क खाता नहुने व्यक्तिहरूको लागि वित्तीय सेवा प्रदान गर्नु थियो।  सन् २०१६ को आँकडा अनुसार, टेलिनर म्यानमारका १ करोड चालिस लाख प्रयोगकर्ताहरू रहेका थिए भने यो सङ्ख्या सन् २०१८ मा आएर १ करोड सत्तरी लाख पुगेको थियो।

## सन्दर्भ सामग्रीहरू 
## बाह्य कडीहरू 
श्रेणी:म्यानमारका इन्टरनेट सेवा प्रदायकहरू
श्रेणी:म्यानमारका दूरसञ्चार कम्पनीहरू
श्रेणी:टेलिनर
उरिदू माल्दिभ्स

**उरिदू माल्दिभ्स** (पूर्व वाटानिया माल्दिभ्स) दक्षिण एसियाली राष्ट्र माल्दिभ्सको एक प्रमुख मोबाइल सञ्जाल सञ्चालक वा दूरसञ्चार कम्पनी हो। यो कम्पनी प्रख्यात कतारी बहुराष्ट्रिय दूरसञ्चार कम्पनी ओरिदूको सहायक कम्पनी हो। कम्पनीको प्रधान कार्यालय माल्दिभ्सको राजधानी मालेमा अवस्थित छ।  

यसको सेवा १ अगष्ट २००५ मा सुरु गरिएको थियो। सेवा प्रारम्भको एक दशक पनि नबित्दै कम्पनीले माल्दिभियाली दूरसञ्चार क्षेत्रमा क्रान्ति ल्याएको थियो।

## इतिहास 
कम्पनीलाई फेब्रुअरी २००५ मा एक नयाँ मोबाइल फोन सञ्जाल सञ्चालकको रूपमा इजाजत पत्र प्रदान गरिएको थियो। उरिदू माल्दिभ्स, तीन अन्य कम्पनीहरूसँगको बोली प्रक्रिया पछि चयन भएको थियो। सबै बोलीदाताहरूले लगभग एउटै जस्तो शुल्कहरू प्रस्ताव गरेका थिए तर उरिदू माल्दिभ्सले सबैभन्दा छिटो सम्भव समयमा नयाँ सेवाहरू प्रदान गर्न भारी मात्रामा लगानी गरेकाले  प्रतियोगिता आफ्नो पक्षमा पार्न सफल भएको थियो। 

कम्पनीले हाल देशव्यापी रूपमा विश्वव्यापी मोबाइल सञ्चार प्रणाली सेवाका साथसाथै अन्य मूल्य अभिवृद्धि सेवाहरू पनि प्रदान गर्दछ। उरिदू माल्दिभ्सले अप्रिल १७, २००८ मा भिडियो सम्पर्क र उच्च गतिको मोबाइल डाटा जडान प्रदान गर्दै माल्दिभ्समा पहिलो पटक साढे तेस्रो पुस्ताको तिब्र गति प्याकेट पहँच सञ्जाल सुरु गर्ने पहिलो दूरसञ्चार कम्पनी बनेको थियो।

उरिदूः माल्दिभ्स माल्दिभ्सको प्रमुख तथा पहिलो सरकारी दूरसञ्चार कम्पनी धिरागूको चिर प्रतिद्वन्दी हो। धिरागूले माल्दिभियाली बजारलाई १७ वर्षको सम्म अधिनमा राखेको थियो जसमा त्यतिबेलाको एक मात्रै दूरसञ्चार कम्पनी थियो धिरागू।

## कम्पनीको विवरण 
यो कम्पनी प्रख्यात कतारी दूरसञ्चार कम्पनी उरिदू समूहको एक सहायक कम्पनी हो जसको ३१ डिसेम्बर २०१६ को आँकडा अनुसार यसको १० भन्दा बढी राष्ट्रहरूमा १३ करोड ८० लाख भन्दा बढी प्रयोगकर्ताहरू रहेका छन्। कम्पनीले सन् २००९ मा तेस्रो पुस्ता|३ जी सेवा सञ्चालनमा ल्याएको थियो भने सन् २०१४ देखि यता चौथो पुस्ता|४ जी सेवा सञ्चालन गर्दै आइरहेको छ।

## प्रशासन 
**निर्देशन विभाग**

उरिदूमाल्दिभ्सका निर्देशन विभागका सदस्यहरू यस प्रकारका छन्।

**प्रमुख व्यवस्थापकहरू** उनले अप्रिल २०१७ देखि यो पदभार सम्हाल्दै आइरहेका छन्। उनी सन् २०१४ मा उरिदूसमूहको व्यापारीक विभागका प्रमुख निर्देशकको भूमिकामा रहेका थिए। 

**प्रवन्ध निर्देशक विक्रम सिन्हा**

विक्रम सिन्हाले अप्रिल २०१४ देखि उरिदू माल्दिभ्स निजी लिमिटेडका प्रमुख कार्यकारी अधिकृतको भूमिकामा रहेक थिए। उनी सन् २०१७ देखि उरिदूमाल्दिभ्सका प्रवन्ध निर्देशककामा पदोन्नति भएका थिए।

## सन्दर्भ सामग्रीहरू 
श्रेणी:माल्दिभ्सका दूरसञ्चार कम्पनीहरू
काँगडा किल्ला

**काँगडा किल्ला** हाल भारतको हिमाचल प्रदेशमा पर्ने काँगडा जिल्लामा अवस्थित एक ऐतिहासिक तथा पुरातात्विक महत्त्वको स्थल हो, जुन धर्मशालाबाट २० किलोमिटर दक्षिण पश्चिममा पर्दछ। काँगडा नेपालको महाकाली नदीबाट पश्चिम ७१६ किलोमिटर टाढा छ। यो काँगडाको मूल बजारबाट केही बाहिर रहेको छ । काँगडा किल्ला रहेको ठाउँलाई स्थानीय भाषामा भने पुराना काँगडा भनिन्छ। वाणगङ्गा र माझी नदीको दोभानमा उठेको थुम्कोमा निर्मित यस ढुङ्गे किल्लालाई भारतको सबैभन्दा पुरानो र हिमाली क्षेत्रको सबैभन्दा ठूलो किल्ला मानिन्छ।

## इतिहास
यस किल्लाको निर्माण कहिले भयो भन्ने एकीन तथ्य प्रमाणित हुन सकेको छैन । प्राचीन भारतको काँगडा राज्यका एक राजपुत परिवार (कटोच राजवंश)द्वारा निर्माण गरिएको मानिन्छ । यसको उद्भवलाई महाभारतमा वर्णित त्रिगर्त अधिराज्यसँग पनि जोड्ने गरेको पाइन्छ । इतिहासका विभिन्न चरणमा यस किल्लामाथि ठूलाठूला आक्रमण भएका थिए । सन् १६१५ मा मुगल बादशाह अकबरको आक्रमणको सामना गरेको थियो । यद्यपि पछि अकबरका पुत्र जहाँगिर सन् १६२० मा कब्जा गर्न सफल भएका थिए ।
 
मुगल साम्राज्य कमजोर हुँदै ओरालो लाग्न थालेपछि कटोच राजाहरूले बारम्बार मुगल अधीनस्थ क्षेत्रहरूमा आक्रमण कब्जा गर्न थाले । यही क्रममा राजा संसार चन्द सन् १७८९ मा आफ्ना पूर्वजले बनाएको किल्ला फिर्ता गराउन सफल भए । तर यस किल्लाभित्र संसार चन्दको बसाइँ पनि धेरै सुखद हुन सकेन । एकातिर गोर्खा साम्राज्यका विजयी सेनाको आक्रामक प्रहार खेप्नुपर्यो भने अर्कोतिर भारतीय इतिहासमा पञ्जावकेशरी भनेर चिनिने शिख राजा रणजित सिंहको तारो बनिरह्यो संसार चन्दको यो राज्य ।

## गोर्खाली वीरताको चिनो
भारतमा शासन गररिहेको अंग्रेजलाई चुनौती दिने दुई शक्तिशाली राजा थिए, संसार चन्द र रणजित सिंह । ती दुवैलाई एकसाथ थर्कमान बनाएका थिए, नेपालीले । पश्चिमोत्तर भारतको काँगडा राज्य नेपालीले कब्जा गर्दा त्यहाँका राजा संसार चन्द काँगडाको यस ढुंगे किल्लाभित्र तीन वर्षसम्म थुनिएका थिए । गोर्खाली फौजले संसार चन्दलाई सन् १८०६ देखि १८०९ सम्म गरी तीन वर्ष यही किल्लाभित्र बन्धक बनाएको थियो । किल्ला जसले कब्जा गर्छ, उसैको राज्य हुन्छ भन्ने मान्यतालाई नेपालीले खण्डित गरेका थिए । किनभने नेपालीले त्यस राज्यको किल्लाबाहेक बाँकी सम्पूर्ण भूभागमा आधिपत्य कायम गरी त्योभन्दा निकै पर राबी नदीसम्म शासन गरेका थिए । किल्लाबाट देखिने गरी नजिकै अर्को डाँडोमा बडाकाजी अमरसिंह थापाले जयन्ती माताको मन्दिर स्थापना गरी ध्वजा फहराएका थिए । काँगडाको सिमानाभन्दा निकै पर गोर्खाली फौज पुगिसकेको थियो।
 

खाना खजाना सकिएर अस्तित्व रक्षाकै अवस्थामा पुगेपछि संसार चन्द महिलाको वेश धारण गरी नजिकैको मन्दिरमा आइपुगे । महिलालाई सम्मान गर्ने र आक्रमण नगर्ने गोर्खाली फौजको नीतिबारे थापा पाएपछि संसार चन्दले यो उपाय अपनाएको आकलन इतिहासमा गरिएको छ । मन्दिरमा उनले रणजित सिंहका दूतहरूसँग गोप्य वार्ता गरे । त्यसपछि गोर्खाली सेनाविरुद्ध लड्न पञ्जाव र काँगडा एक भए । तर रणजित सिंहले गोर्खालीलाई धपाउने नाममा काँगडा राज्य नै हत्याए । संसार चन्दको काँगडा राज्य नै पतन भयो ।

सन् १८४६ मा यो किल्ला शिख युद्धपछि सन् १८४६ मा अंग्रेजले कब्जा गरे । सन् १९०५ अप्रिल ४ मा ठूलो भूकम्प आएपछि यो किल्ला धेरै क्षतिग्रस्त भयो ।

## सङ्ग्रहालय
हाल यहाँ संसार चन्द सङ्ग्रहालय छ । 

## सन्दर्भ सामग्रीहरू
श्रेणी:नेपालले लडेका युद्धहरू
श्रेणी:सैन्य संरचनाहरू
श्रेणी:हिमाचल प्रदेशको इतिहास+
नरसिङ्दी जिल्ला

**नरसिङ्दी** () बङ्गलादेशको मध्य भूभागमा पर्ने एक जिल्ला हो। यो जिल्ला राजधानी ढाकाबाट ५० किलोमिटर उत्तर-पूर्वमा अवस्थित छ। यो जिल्ला ढाका विभाग अन्तर्गत पर्छ। यो जिल्ला बुनेका कपडा तथा सामग्रीहरूको लागि प्रख्यात छ।

## भूगोल 
किशोरगञ्ज जिल्ला बङ्गलादेशको मध्य भागमा पर्छ भने यो जिल्ला २३°४६' देखि २४°१५' उत्तर अक्षांश र ९०°३४' देखि ९१°५९' पूर्वी देशान्तरणमा अवस्थित छ। किशोरगञ्ज  जिल्लाले बङ्गलादेशको कुल क्षेत्रफल मध्ये ११४०.७६ वर्ग किलोमिटर ओगटेको। यस जिल्लालाई किशोरगञ्ज  जिल्लाले उत्तर, नारायणगञ्ज र ब्रहम्मनबाडिया जिल्लाले दक्षिण, ब्रहम्मणबाडिया र किशोरगञ्ज जिल्लाले पूर्व र गाजिपुर जिल्लाले पश्चिमबाट घेरेको छ। अडियल खान, मेघना, ब्रहम्मपुत्र यस जिल्लाको प्रमुख नदिहरू हुन्।

## इतिहास 
बङ्गलदेशी मुक्ति अभियानको सुरुवात चरणमा पाकिस्तानी सेनाले ४ अप्रिल १९७१ का दिन नरसिङ्दी सहरमा तोप पड्काएका थिए जसका कारण ३ जनाको मृत्यु र सयौँ घरहरू जलेर नष्ट भएका थिए। २९ अप्रिलका दिन शिवपुर उपजिल्ला अन्तर्गत एक गाउँको मानिसको हत्या गरेका थिए। १४ जुलाईका दिन पाकिस्तानी सेना र बङ्गलादेशको मुक्तिका लागि लडिरहेका लडाकु बीच बिलबो सदरमा युद्ध भएको थियो जहाँ ५ जना बङ्गाली लडाकुको मृत्यु भएको थियो। अक्टोबर महिनाको समाप्ति हुनु भन्दा केही दिन अगाडि शिवपुर उपजिल्लाको चलन्दिया भन्ने ठाउँमा पाकिस्तानी सेना र बङ्गलादेशी लडाकुको प्रत्यक्ष गोलि हानाहानमा दुई लडाकुहरू मारिएका थिए। पाकिस्तानी सेना र बङ्गलादेशको मुक्तिका लागि लडिरहेका लडाकु बीच पुठिया भन्ने ठाउँमा युद्ध भएको थियो जहाँ पाकिस्तानी सेनाका एक प्रमुख अधिकारी र २ जना बङ्गाली लडाकुको मृत्यु भएको थियो। नोभेम्बर महिनाको समाप्ति भन्दा अगाडि सोही उपजिल्लामा दुई लडाकुलाई पाकिस्तानी सेनाले मारिदिएका थिए। दुई स्वतन्त्राका लागि लडिरहेका लडाकुहरूले पाकिस्तानी सैनिक किल्लामा अचानक आक्रमण गरेका थिए जहाँ ५ सेनाको मृत्यु भएको थियो। अगष्ट महिनाको मध्य तिर पाकिस्तानी सेना र बङ्गलादेशी लडाकु बीचको युद्धमा ४ सेनाले ज्यान गुमाएका थिए। यस जिल्लामा हाल ६ उपजिल्लाहरू रहेका छन् जसमध्ये सबैभन्दा ठूलो उपजिल्ला रायपुरा (३१२.७७ वर्ग किलोमिटर) हो  भने सबैभन्दा सानो उपजिल्ला पलाश (९४.४३ वर्ग किलोमिटर) हो।

## शिक्षा 
यस जिल्लाको कुल साक्षरता दर २९.५७% रहेको छ जसमध्ये पुरुषको साक्षरता दर ३५.०३% छ भने महिलाको साक्षरता दर २३.६६% रहेको छ। यस जिल्लाका केही उत्कृष्ट विद्यालयहरू यस प्रकार छन्; नरसिङ्दी विश्वविद्यालय कलेज (सन् १९४९), नरसिङ्दी मोहिला कलेज (सन् १९५५), सहिल असाद सरकारी कलेज, सतिर कालिकुमारी उच्च विद्यालय (सन् १९०१), बालापुर उच्च विद्यालय (सन् १९०५), आदियाबाद इस्लाम उच्च विद्यालय (सन् १९१२), खदिरपुर उच्च विद्यालय (सन् १९१२), शिवपुर उच्च विद्यालय (सन् १९१८), सर केजी गुप्ता उच्च विद्यालय (सन् १९१९), चरिसिदुर उच्च विद्यालय (सन् १९१९), ब्राह्मण्डी सरकार उच्च विद्यालय (सन् १९३०), पोरोदया इस्लाम उच्च विद्यालय (सन् १९३०), परुलिया उच्च विद्यालय (सन् १९३३), चलकचार उच्च विद्यालय (सन् १९३३), नरसिङ्दी सरकारी कन्या उच्च विद्यालय (सन् १९३४), हतिरिदिया उच्च विद्यालय आदि।

## सन्दर्भ सामग्री 
## बाह्य कडीहरू 
श्रेणी:बङ्गलादेशका जिल्लाहरू
भिट्टेल

**भिट्टेल समूह** (), एसियाली राष्ट्र भियतनामको सबैभन्दा ठूलो दूरसञ्चार सेवा प्रदायक निगम हो। यो पूर्णतया सरकारी स्वामित्वमा रहेको कम्पनी हो र यसको सञ्चालन भियतनामको रक्षा मन्त्रालयले गर्दछ।

सन् २०१७ सम्म, भिट्टेलका देश भित्र र बाहिर गरेर ५०,००० जना भन्दा बढी कर्मचारीहरू रहेका छन्  र यसले १० करोड १० लाख प्रयोगकर्ताहरूलाई सेवा प्रदान गरेको छ। 

यो सन् २०२० मा आंशिक रूपमा निजीकरण हुने बताइएको छ।

## इतिहास 
सन् २०१० मा, भिट्टेलले तेस्रो पुस्ता सेवाको सुरुवात गरेको थियो।

डिसेम्बर २०११ मा, भिट्टेलले इभिएन दूरसञ्चारको अधिग्रहण गरेको थियो र अधिग्रहणको एक वर्ष पछि यसले आधिकारिक रूपमा खाताहरू स्थानान्तरण गरेको थियो।

सन् २०१२ मा, भिट्टेलले मोबाइल फोनहरूको उत्पादन गर्दै चिनियाँ कम्पनी हुवावेसँग सहकारीता भङ्ग गरेको थियो। हुवावेले यस अघि भिट्टेलका फोनहरू उत्पादन गर्ने गरेको थियो।

त्यस वर्ष, यसले विदेशी कामबाट पहिलो पटक लाभ उठाएको थियो। उक्त लाभ मुख्यतया कम्बोडिया र लाओसमा  आधारित थियो।

सन् २०१४ मा, भिट्टेलले तेस्रो पुस्ता सञ्जाल विस्तार गर्ने हेतु ताञ्जानियामा १ बिलियन अमेरिकी डलरको लगानी गर्ने घोषण गरेको थियो। 

सन् २०१५ मा, भिट्टेलले चौथो पुस्ता सञ्जालको प्रक्षेपण गरेको थियो।

सन् २०१७ मा, भिट्टेलले भियतनाममा चौथो पुस्ता सेवा सञ्चालनमा ल्याएको थियो।

सन् २०१८ मा, यसले आफ्नो नाम "Tập đoàn Viễn thông Quân đội"बाट "Tập đoàn Công nghiệp Viễn thông Quân đội" मा परिवर्तन गरेको थियो।

## गतिविधि 
### घरेलु
सन् २०१२ को तथ्याङ्क हेर्ने हो भने भिट्टेलको राजस्वको आधारमा बजार साझेदारी ४०.६७% रहेको थियो। यसको मुख्य प्रतिस्पर्धीहरू, भिनाफोन (भियतनाम हुलाक तथा दूरसञ्चार समूहको स्वामित्वमा) जसको ३०% बजार साझेदारी रहेको छ र मोबिफोन १७.९% बजार साझेदारी रहेको छ। यसले लगभग ९०% बजार नियन्त्रण गरेको भने बाँकी ८% भियतना मोबाइल, ३.२% का साथ जी मोबाइल (पूर्व बिलाइन) र एस-फोन ०.१% ले बजार नियन्त्रण गरेका छन्। भिट्टेलको ५ करोड ८९ लाख ग्राहकहरू रहो छन् जबकि भिनाफोन र मोबिफोनका लगभग ७ करोड ग्राहकहरू रहेका छन् भने जी मोबाइल र भियतनाफोनको १ करोड ग्राहकहरू रहेका छन्।

यसले विदेशी कार्यहरूबाट पहिलो पटक सन् २०१२ लाभ उठाएको थियो।  कम्पनी विकासशील देशहरूमा विस्तारमा ध्यान केन्द्रित रहेको छ र निकट भविष्यमा प्रजातान्त्रिक गणतन्त्र कङ्गो, इन्डोनेसिया, बङ्गलादेश, नेपाल, उत्तर कोरिया, बेलारूस र युक्रेनमा आफ्नो सेवा विस्तार गर्ने बताएको थियो।

### सहायक र संयुक्त कम्पनी 
भिट्टेलको मालिक, भियतनामको शैन्य दूरसञ्चार समूह (Tập đoàn Viễn thông Quân đội),ले विभिन्न अन्य कम्पनीहरूलाई पनि नियन्त्रण गर्दछ।  

भियतनाम वितरण ( भिट्टेल आयात र निर्यात कम्पनी) एक इलेक्ट्रोनिक्स खुद्रा कम्पनी हो। यो भियतनाममा हेउलेट प्याकार्ड र फुजत्सुको आधिकारिक वितरक मध्ये एक हो। खुद्रा र त्यसपछिको बिक्री सेवा सञ्जाल विकासमा एचपीले भिट्टेललाई समर्थन गर्दछ।

* भिट्टेल नयाँ सेवा विकास
* भिट्टेल हुलाक
* भिट्टेल लगानी र रियल इष्टेट
* भिट्टेल अन्तर्राष्ट्रिय लगानी
* भिट्टेल फुटबल प्रशिक्षण केन्द्र

## सन्दर्भ सामग्रीहरू 
## बाह्य कडीहरू 
* भिट्टेलको आधिकारिक वेबसाइट
* भिट्टेल
* (vi) Dinh Cuong, « Viettel net [archive] », sur viettelnet.vn, 4 juillet 2021 (consulté le 7 juin 2024)

श्रेणी:हनोईमा आधारित कम्पनीहरू
श्रेणी:भियतनामका दूरसञ्चार कम्पनीहरू
श्रेणी:भियतनामका सरकारी कम्पनीहरू
श्रेणी:भियतनामका रक्षा कम्पनीहरू
जुबली हिल्स

**जुबली हिल्स** पश्चिम हैदराबाद, तेलङ्गानाको एक समृद्ध उपनगरीय क्षेत्र हो। यो भारतको सबैभन्दा महङ्गो वाणिज्यिक र आवासीय स्थानहरू मध्ये एक हो जहाँ मूल जमिन मूल्यहरू २००,००० ($२,९००) प्रति वर्ग यार्ड सम्म पुग्दछ। सन् २००५ मा सहरमा  जमिन लगभग ३,३४०,०००,००० ($६६,८००,०००) मा बेचिएको थियो। भारतमा शीर्ष वाणिज्यिक भाडा स्थानहरूको बीचमा सडक नम्बर ३६ र ३७ मा भाडा मूल्य १००–२०० प्रति वर्ग फिट हुन्छ।

यो उपनगर बञ्जारा हिल्सको धनी वाणिज्यिक जिल्लाको बीच स्थित छ र हाइटेक सिटीको हैदराबाद आईटी हबको दुई किलोमिटर भित्र अवस्थित छ। प्राकृतिक भूभाग प्रायः चट्टानी र बस्तीहरू अपेक्षाकृत नयाँ निर्माणको छन्।

यसको दक्षिण-पूर्वमा कासु ब्रह्मानन्द रेड्डी राष्ट्रिय निकुञ्ज छ, पूर्वकालीन चिरान दरबार, जुन भारतको सबैभन्दा ठूलो सहरी राष्ट्रिय निकुञ्ज हो जसको क्षेत्र १.५८&nbsp; वर्ग किलोमिटर छ।

## इतिहास
जुबली हिल्सको विचार १९६३ मा आएको थियो। १९६७ मा, भारतीय प्रशासनिक सेवा अधिकारी र पद्मश्री पुरस्कार विजेता, चल्लागला नरसिम्हमलाई राष्ट्रपति बन्न र "उपनिवेशको उचित विकासमा मद्दत" गर्न आग्रह गरिएको थियो। उनी पदका लागि सबैभन्दा राम्रो व्यक्ति ठानिन्थ्यो किनकि उनले मद्रासको धेरै उपनिवेशहरूको योजना र विकास गरेका थिए। त्यस समयमा जुबली हिल्स विना विकासको एक पहाडी क्षेत्र थियो। श्री सी नरसिम्हम परिवार पहिलो परिवार हो जसले जुबली हिल्समा घर निर्माण र कब्जा गरेका थिए, जसले उनीहरूलाई पहिलो यस स्थानको पहिलो बासिन्दा बनाएको थियो। सन् १९८० सम्ममा त्यस क्षेत्रमा ३५० घरहरू निर्माण गरिएको थियो जसले यस क्षेत्रको उत्तरार्द्ध विकास सुरु भयो।

## व्यावसायिक क्षेत्र
जुबली हिल्स फिल्म नगरको तेलुगु चलचित्र उद्योग केन्द्रको घर हो, र यसका केही स्टुडियोहरू रामानायडू स्टुडियोज, पद्मालय स्टुडियोज र अन्नपूर्णा स्टुडियोज यहाँ अवस्थित छन्। यो तेलुगु चलचित्र उद्योगका अधिकांश कलाकारहरू, व्यवसाय टाइकुनहरू, र अग्रणी राजनीतिज्ञहरूको घर पनि हो।

### पूजा ठाउँहरू
सीता रामास्वामी मन्दिर, जगन्नाथ मन्दिर, र पेद्दम्मा मन्दिर क्षेत्रमा सबैभन्दा लोकप्रिय छ, पछिल्लो मन्दिर एकदम नयाँ मन्दिर हो।

### मिडिया
जुबली हिल्स ठूलो मिडिया घरहरूको घर हो। एनटिभी, यूपटिभी, टिभी-९, टिभी५, टी न्यूज, आरएमएफटी रेनबो मिडिया, महा टिभी, वी६, सीवीआर न्यूज, इत्यादि मिडिया घरहरू जुबली हिल्स र काभुरी हिल्समा अवस्थित छन्। यो मिडिया केन्द्र बनेको छ जसको मुख्य तेलगु मिडिया घरहरूको यहाँ मुख्यालय छ।

### सौन्दर्य र जिम
जुबली हिल्ससँग यहाँ बसोबास सम्पन्न सहरी वर्गमा सेवा गर्ने केहि ब्यूटी पार्लर छन्।

## कमल पोखरी

Image:View of Lotus Pond.JPG|कमल पोखरीको दृश्य
Image:Sitting Place- Lotus Pond.JPG|बस्ने ठाउँ - कमल पोखरी
File:Lotus Pond 2.jpg|कमल पोखरी शान्तिमय सेप्टेम्बर बिहान

## सन्दर्भ सामग्रीहरू
## बाह्य कडीहरू
डोरेमन (एनिमे)

***डोरेमन*** (जापानी: ドラえもん) फुजिको फुजिओद्वारा रचित माङ्गामा आधारित जापानी एनिमे दूरदर्शन श्रङ्खला हो। यस एनिमे श्रङ्खला सिन एल एनिमेन र आस्तसु डिकेद्वारा निर्माण गरिएको थियोे भने, १५ अप्रिल २००५ देखि यो प्रदर्शनीमा आएको थियो। एनिमेमा आवाज कलाकार वासाबी मिसुजाले आवाज भरेकी हुनाले यसलाई मिजुता एडिसनको नामले पनि जानिन्छ। डोरेमन एनिमेको प्रदर्शनीको अनुमति पत्र भिज एनिमेसनले प्राप्त गरेको छ। ब्रिङ जुम एनिमेसनले डिज्नी (अमेरिकी दूरदर्शन च्यानलमा) सन् २०१४ देखि अङ्ग्रेजी भाषामा प्रसारण गर्न थालेको थियो।

यन्त्रमानव बिरालो "डोरेमन" बाइसौँ शताब्दीबाट "नोबिता नोबी" बालकलाई सहयोग दिन आएका छन्। दैनिक जीवनमा आइपर्ने समस्यालाई विभिन्न अत्याधुनिक, अपत्यारिला उपकरणको प्रयोगद्वारा समाधान गर्ने जस्ता विषयमा कथा आधारित रहेको छ। यो भारतमा सबैभन्दा बढी रुचाइएको दूरदर्शन कार्यक्रमहरूमा पर्दछ।

## निर्माण
वास्तविक माङ्गाको कथामा पुरै एनिमेमा नै आधारित भएपनि कथा वस्तुमा सुहाउँदा अन्तयका निम्ति केही परिवर्तनहरू गरिएका छन् । 
##### जापानी आवाज कलाकार
*वासाबी मिजुता
*मेगुमी ओहोरा
*युमी काकाजु
*सुबारु किमुरा
*तिमोकाजु सेकि
*चियाकि
*कोतोनो मिसुइसी
*यासुनोरी मात्सुमोतो
*सिहोको हागिनो
*वातारु ताकागी
*साची मात्सुमोतो
*एइ ओरीकासा
*आरुनो ताहारा
*मिनामी ताकायामा
*हिडेयुकी तानाका
*मियाको ताकेउची
*भेनिला यामाज्की
*तोमातो एकी
*रिइ कुगीमिया
*युकारी तामुरा
*कोकी मियाता
*मिका कनाई
##### अङ्ग्रेजी आवाज कलाकार
* मोना मार्शल
* जोनी योङ बोश्च
* कासेन्ड्रा मोरिस
* काइजी टाङ
* ब्राइन बिकक
* क्रस्टिचन भ्यालेइनजुल
* मारी डेबोन
* टोनी ओलिभर
* जोन डिमिटा
* डोरोथी एलिस फेन
* जेसिक गि जर्ज
* एन्थोनी हेन्सन
* म्याक्स मिटेलमेन
* मिनाय नोजी
* केथ सिलभरस्टिन
* स्पाइक स्पेन्सर
* विन्डर लि
* जोई जे थोमस
* किर्क थोर्नटन
* डेभ वेलेस
* डेरेक स्टेफन प्रिन्स
##### बेलायती कलाकार
सेरा हउजर, मुरिल होफमन, क्याथेिन फु, डेभ ब्रिजेस, रसेल वेट, बेन मार्गलिथ

### अङ्ग्रेजी संस्करण
भिज मिडिया द्वारा डिज्नी टेलिभिजनमा सन् २०१४ जुलाई ७ देखि प्रदर्शनी हुने गरेको छ । अङ्गरेजी संस्करणमा अलिक फरक हुने गरी परिवर्तन गरिएको छ ।

### बेलायत
अगस्ट १५, २०१५ देखि बेलायतमा पनि बुमरेङ यसको प्रसारण भएको थियो ।

## कथा सारंश
२२ औँ शताब्दीबाट रोबोट बिरालो नोबीता नोबी, जो अध्ययनमा मन्द छन्, उसको सहयोगका लागि पठाइएको छ । आफ्ना साथीहरू ग्लान र सोनियोबाट सधैँजसो नोबितो हेपिन्छन् । उनको साथी सिजुका उनको भविष्यकी श्रीमति भएको पनि केही भागहरूमा देखाइन्छन् । डोरेमनको खल्तीमा अपत्यारिला गेजेटहरूको भण्डार छ । ती सबै गेजेटहरू भविष्यबाट ल्याइएका हुन्: ती अन्तर्गत ब्याम्बो-कप्टर (उड्न सहयोग गर्ने गेजेट), एनिभेर डोर (जुनै पनि स्थानमा पुग्न सहयोग गर्ने ढोका), ट्रान्स्लेटर टुल (भाषा परिवर्तन गर्ने गेजेट) आदि पर्दछन् । धेरैजसो डोरेमनका भागहरूमा डोरेमनबाट नोबिता गेजेट लिन्छन् र सोहीको प्रयोगबाट अफ्ठ्यारामा परेका कहानी हुने गर्दछन् । डोरेमनको भागहरू हास्य, यात्रा र भावनाले भरिएका हुने गर्दछन् ।
### पात्रहरू
##### मुख्य पात्र
डोरेमन, नोबिता नोबी, सिजुका मिनामोटो, ताकेसी गोडा, सुनेयो होनेकावा, डोरामी, मिनी डोरा

* अन्य पात्रहरू
नोबी परिवारका सदस्यहरू, मिनामोटो परिवारका सदस्यहरू, होनेकावा परिवारका सदस्यहरू, गोडा परिवारका सदस्यहरू
* अन्य

## भागहरू
हालसम्म डोरेमन (एनिमेको) १४ सिजन प्रसारण भइसकेका छन् ।

## सन्दर्भ सामग्री
## बाह्य कडीहरू
* आधिकारिक वेभसाइट

श्रेणी:एनिमे
यान्देक्स सङ्गीत

**«यान्देक्स सङ्गीत»** प्रख्यात बहुराष्ट्रिय रूसी प्रविधि कम्पनी यान्देक्सद्वारा विकसित एक अनलाइन सङ्गीत प्रवाह सेवा हो। प्रयोगकर्ताहरूले सङ्गीतत्मक रचना, गीति सङ्गालो, सङ्गीत धुनहरूको सङ्कलन चयन गर्न, तिनीहरूको यन्त्रमा बजाउन र व्यक्तिगत सिफारिसहरू प्राप्त गर्नका लागि छनौट गर्न सक्छन्। यो सेवा आइओएस, एन्ड्रोइडका साथ उपयुक्त संस्करणहरूमा मोबाइल अनुप्रयोगको रूपमा पनि उपलब्ध छ। यान्देक्स सङ्गीतको सेवा रूस, बेलारुस, किर्गिस्तान, कजाखस्तान, आर्मेनिया र इजरायलमा मात्र उपलब्ध छ। सशुल्क सदस्यता सेवा संसारका अन्य देशहरूमा पनि उपलब्ध रहेको छ।

अक्टोबर २०१७ सम्म, यान्देक्स सङ्गीतमा ४ करोड भन्दा बढी सङ्गीतहरू उपलब्ध छन्। लगभग २ करोड व्यक्तिहरूले कम्तिमा महिनामा एक पटक यो सेवाको प्रयोग गर्दछन्।  यान्देक्स सङ्गीतको सबैभन्दा लोकप्रिय विशेषता भनेको स्मार्ट प्रवाह सूची हो, जुन हरेक प्रयोगकर्ताको लागि दैनिक रूपमा अद्यावधिक गरिन्छ।

## इतिहास
२२ सेप्टेम्बर २०१० मा यान्देक्सले एक नयाँ सेवाको सुरुवात गर्ने घोषण गरेको थियो जसको नाम यान्देक्स सङ्गीत राखिएको थियो। यसले गीतहरू अनलाइन मार्फत प्रत्यक्ष सुन्न, एल्बम र विभिन्न कलाकारहरूका गीतहरूलाई मागमा रहेका प्रयोगकर्ताको उपकरण  मार्फत अनलाइन बजाउन यस सेवाले सहज बनाएको छ। यस सेवालाई ५० वटन भन्दा बढी प्रतिलिपी धारकहरूले सामग्रीहरू प्रदान गर्दछन् जसमध्ये इएमआई, युनिभर्सल, वार्नर म्युजिक ग्रुप, सोनी म्युजिक, फष्ट म्युजिक पब्लिसिङ, मोनोलिट, एसबीए प्रोडक्सन आदी पर्दछन्।

यस सेवाको सुरुवातमा यसमा जम्मा ५८ हजार कलाकारहरूका ८ लाख सङ्गीतहरू उपलब्ध रहेका थिए। 

३० मे २०१२ मा, यान्देक्सले यान्देक्स सङ्गीतको आइओएसको लागि मोबाइल अनुप्रयोग सार्वजनिक गरेको थियो।

मे २०१३ मा, यान्देक्स सङ्गीतको अनुप्रयोग एन्ड्रोइडमा पनि सार्वजनिक गरिएको थियो।
सेप्टेम्बर २०१४ मा, यान्देक्स व्यक्तिगत स्तुति प्रणाली प्रयोग गरी सेवा सुरु गरेको थियो। 

यान्देक्स सङ्गीतले, भिकण्टेक्ट र फेसबुकमा प्रयोगकर्ता र उनको साथीहरूको सङ्गीत प्राथमिकताहरूका गीतसूचीको बनावट संवेदनशील बनाउँदै यसले बनावटमा पनि महत्त्वपूर्ण परिवर्तन गरेको थियो।

अक्टोबर २०१७ मा, यान्देक्सले यस सेवाको पुन: बनावट गरेको थियो। 

"नयाँ सार्वजनिक", नयाँ रचनाहरूसँग गीतसूची, "मानसिकता र किसिम" र "चार्ट" लगायतका सामग्रीहरू मुख्य पृष्ठमा थपिएको थियो। प्लेयर र कलाकारको पृष्ठमा पनि परिवर्तन गरिएको थियो।
 
जून २०१८ मा, यान्देक्स सङ्गीत अर्मेनियामा सुरुवात गरिएको थियो। सुरुवातको समयमा सम्पूर्ण सामग्रीहरू अर्मेनियाली भाषामा अनुवाद गरिएको थियो।

यस सेवाका सम्पादकीय टोलीले अर्मेनियाली सङ्गीतको साथ गीतसूची तयार गरी अर्मेनियामा लोकप्रिय गीतहरू दैनिक रूपमा अद्यावधिक गरेका थियो।
 
अक्टोबर २०१८ मा, यान्देक्स सङ्गीत इजरायलमा सुरुवात गरिएको थियो। इजरायलमा लोकप्रिय गीत सङ्गीतहरू यसमा थपिएको थियो र लोकप्रिय स्थानीय कलाकारहरू पनि यसमा थप गरिएको थियो। यसमा रहेको खोजीले अङ्ग्रेजी र यहूदी भाषा बुभ्ने बनाइएको थियो।

जनवरी २०१९ मा, यान्देक्स सङ्गीतले स्पोटिफाई बेलायतसँग प्रवाह सम्झौता गरेको।

## प्रविधि
व्यक्तिगत स्तुतिका लागि, सेवाले कृत्रिम तन्त्रिका सञ्जालहरूको प्रयोग गर्दछ। 
तन्त्रिका सञ्जाल र अन्य कम्पनीहरूको समान विकासका आधारमा विकसित एल्गोरिदमहरू सुखाङ्ख्यहरूलाई कसरी सङ्गीतमा काम गर्न सकिन्छ भनेर बुझ्न अनुमति दिन्छ।

## सन्दर्भ सामग्रीहरू 
## बाह्य कडीहरू 
आधिकारिक वेबसाइट

श्रेणी:सङ्गीत प्रवाह सेवाहरू
श्रेणी:रूसी वेबसाइटहरू
माई डटकम

**माई डटकम** एक रूसी कम्पनी मेल डटरूको अन्तर्राष्ट्रिय सहायक कम्पनी हो जसले खेल तथा इण्टरनेट सम्बन्धित सेवा र उत्पादनहरू प्रदान गर्ने गर्दछ। माई डटकम माई मेल, माई च्याट, माई गेम्स र म्याप्स डटमीमा ब्राण्डहरू र सेवाहरूको तहत कार्य गरिरहेको छ। माई डटकमको प्रधान कार्यालय नेदरल्याण्डस्को राजधानी एम्ष्टरडममा छन् भने यसको कार्यालय माउण्टेन भ्यू, क्यालिफोर्नियामा पनि अवस्थित छ। 

## उत्पादनहरू
**माई मेल**
माई मेल आइओएस र एन्ड्रोइडमा पुनर्निर्धारित इमेल सेवालाई हटाउने उदेश्यका साथ  बनाइएको एक ईडाँक अनुप्रयोग हो  जसले एक प्रयोगकर्ताको नाममा अवस्थित इमेल खाताहरू एकै ठाउँमा जडान गर्दछ र यसले नयाँ एट माई डटकम इमेल ठेगाना पनि प्रस्ताव गर्दछ। यसको मुख्य विशेषता भनेको वास्तविक समय, अनुकूलन सूचनाहरू प्रदान गर्नु हो। माई डाँकले मोबाइल अनुप्रयोग/उत्पादकता श्रेणीमा उत्कृष्ट सञ्चार पुरस्कार प्राप्त गरेको थियो।
 
**माई च्याट**
माई च्याट एक मोबाइल तत्काल सन्देश सेवा हो  जून आइओएस, एन्ड्रोइड र विन्डोज फोन लगायतका मञ्चहरूमा उपलब्ध छ जसले  पाठ, आवाज र श्रव्य दृश्य सन्देशहरूको सुविधा प्रदान गर्दछ।

**माई गेम्स**
माई गेम्स भुक्तान शैलीमा आधारित मोबाइल र सुशाङ्ख्यको लागि बनाइएको खेलको सङ्ग्रह हो। अब्सिडियन इण्टरटेण्मेण्टले हाल आर्मर्ड वारफेयरको विकास गरिएको छ भने स्काइ फर्जलाई स्थानीयकरण गर्दै छ जून दुबै श्रव्य दृश्य खेलहरू माई डटकमका आगामी बहुसङ्ख्यक खेलाडीद्वारा खेल्न मिल्ने अनलाइन खेल हो। वर्ल्ड अफ स्पिड, बहुसङ्ख्यक खेलाडीद्वारा खेल्न मिल्ने सवारी साधन दौडाउने अनलाइन खेल हो जसलाई सुरुमा स्लाइट्ली म्याड स्टुडियोले विकास गरेको थियो जसले पहिला निड फर स्पिड सिफ्ट १ र सिफ्ट २ अनलिस्ड विकास गरिसकेको छ, तर पछि यसको विकास गर्ने सेवर इण्टरएक्टिभले  लिएको थियो। 

अगष्ट २०१७ मा, यो खेल स्टिममा पूर्व पहुँचको शीर्षक सहित सार्वजनिक गरिएको थियो तर १२ नोभेम्बर २०१८ मा, विकासकर्ताले २५ डिसेम्बर २०१८ मा यस खेलको सेवकलाई पूर्णरूपमा बन्द गर्ने घोषण गरेका थिए। सन् २०१४ को इलेक्ट्रोनिक मनोरञ्जन एक्स्पोमा, टेन टन हेमरले स्काई फर्जलाई प्रदर्शनमा उत्कृष्ट र आर्मर्ड वारफेरलाई उत्कृष्ट बहुखेलाडी खेलको रूपमा नामाकरण गरेको थियो।

**म्याप्स डटमी** 
म्याप्स डटमी एन्ड्रोइड, आइओएस र ब्ल्याकबेरीमा उपलब्ध एक मोबाइल अनुप्रयोग हो जसले ओपन ष्ट्रिट म्याप नक्साको आँकडा प्रयोग गरी अफलाइन नक्सा सेवा प्रदान गर्दछ।

**गाइड विथ मी** 
गाइड विथ मी  अफलाइन यात्रा सहयोगी हुन् जसले विकियात्राको खुल्ला आँकडा प्रयोग गर्दछ।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट 
* मेल डटरू समूह

श्रेणी:वेबडाँक
श्रेणी:वेब नक्सा सेवा
श्रेणी:अनलाइन खेल सेवाहरू
अञ्जली सुद

**अञ्जली सुद** 

## बाल्यकाल र शिक्षा
सुद डेट्रोइट, मिचिगनमा जन्मिएका थिइन्। उनी भारतीय आप्रवासीकी छोरी हुन्। उनी फ्लिण्ट, मिसिगनमा हुर्किएकी थिइन्। सन् १९९७ मा जब उनी १४ वर्षको थिइन्, उनले फ्लिण्ट छोडेकी थिइन् र मेसाचुसेट्समा अवस्थित फिलिप्स एण्डोभर एकेडेमीमा पढ्नका लागि गएकी थिइन्।

सुदले सन् २००५ मा पेन्सलभेनियामा रहेको ह्वार्टन विश्वविद्यालयबाट वित्त र व्यवस्थापनमा स्नातक हासिल गरेकी थिइन्। सन् २०११ मा उनले  हर्भार्ड व्यापारीक विद्यालयबाट व्यापार प्रशासनमा स्नातकोत्तर हासिल गरेकी थिइन्।

## कार्यकाल
सन् २००५ देखि २०१४ सम्म, सुदले सर्जेण्ट एड्भाईजर्स, टाइम वार्नर र अमेजन लगायतका कम्पनीमा वित्तीय माध्यम र ई-वाणिज्यको पद सम्हालेकि थिइन्।

सन् २०१४ मा, आइएसीको सहायक कम्पनी भिमिओसँग विश्वव्यापी बजारशास्त्रकी प्रमुखको रूपमा आवद्ध भएकी थिइन्। उनले पछि भिमिओको मुख्य व्यवसायको महाप्रबन्धकको रूपमा सेवा गरिन्, जहाँ उनले भिमिओमा, भिडियो वितरण, साझेदारी र मुद्रीकरणको सेवा प्रस्ताव गरिन्। यो पदमा रहँदा, सुदले यस श्रव्य दृश्य साझेदारी मञ्चमा विभिन्न प्रक्षेपण गरिन्, जसमा उनले भिमिओ व्यावसाय (बजार र ब्राण्डहरूको सदस्यता योजना), ३६० श्रव्य दृश्य समर्थन, र श्रव्य दृश्य सहयोग र समीक्षा उपकरणहरू पनि थपेकी थिइन्।

कम्पनीले यसको सामग्री सफ्टवेयर र श्रव्य दृश्य सृजनाकारहरूको लागि उपकरण प्रदान गर्न मूल सामग्रीमा लगानी गर्न आफ्नो रणनीति पुन: पेश गर्ने योजनाको घोषणा गरेसँग‌ सुदलाई जुलाई २०१७ मा भिमिओको प्रमुख कार्यकारी अधिकृतको रूपमा नियुक्त गरिएको थियो। सेप्टेम्बर २०१७ मा, सुदले भिमिओले गरेको लाइभष्ट्रिमको अधिग्रहणको निरीक्षण गरेकी थिइन्।

## सम्मान तथा पुरस्कारहरू 
१) नोभेम्बर २०१७ मा, सुदलाई द हलीउड रिपोटर्सको नेक्स्ट जेनले ३५ वर्ष मुनिकालाई प्रदान गरिने पुरस्कारद्वारा उनलाई सम्मानित गरेको थियो। 

२) मार्च २०१८ मा, क्रेन नामक एक अमेरिकी प्रकाशन संस्थाले सुदलाई ४० अन्डर ४० (४० वर्ष मुनि) द्वारा सम्मानित गरेको थियो।

## सन्दर्भ सामग्रीहरू 
## बाह्य कडीहरू 
* अञ्जली सुदको लिङ्क्डइनमा पृष्ठ

श्रेणी:भारतीय अमेरिकी व्यवसायीहरू
श्रेणी:सन् १९८३ मा जन्म
श्रेणी:जीवित मानिसहरू
यान्देक्स नक्सा सम्पादक

**यान्देक्स नक्सा सम्पादक** () एक नक्सा सम्पादन सेवा हो जुन अप्रिल २०१० मा प्रख्यात रूसी इण्टरनेट कम्पनी यान्देक्सद्वारा सुरु गरिएको थियो। भौगोलिक क्षेत्र जहाँ राम्रो नक्सा आँकडा प्रदायकहरू खोज्न गाह्रो पर्छ त्यहाँ प्रयोगकर्ताहरूद्वारा योगदान गरी यस नक्साको गुणस्तर बढाउन सकिन्छ। याण्डेक्स नक्सा सम्पादकमा परिवर्तनहरू मध्यस्थद्वारा पर्याप्त समीक्षा पछि मात्र यान्देक्स नक्सामा देखा पर्न थाल्छ।

वेबसाइट यान्देक्स नक्सा सम्पादक विभिन्न देशहरूमा छरिएर रहेका स्वयंसेवीहरूको निरन्तर सम्पादनमा आधारित छ। यसको जस्तै सेवा प्रदान गर्ने वेबसाइटहरू जस्तै ओपनस्ट्रिट म्याप र विकिम्यापियाको पनि यसले उपयोग गर्दछ। 

## सम्पादक
याण्डेक्समा दर्ता भएका जो सुकै प्रयोगकर्ताहरूले पनि यस नक्सामा एक साधारण वेब सम्पादक प्रयोग गरी सम्पादन गर्न र प्रकाशन गर्न सक्छन्।

सम्पादकहरूले यसमा तीन प्रकारका भेक्टर आँकडामा आधारित वस्तुहरू जस्तै एक बिन्दु, रेखा र आकृतिहरू सिर्जना गर्न सक्छन्। यसमा विभिन्न प्रकारका श्रेणीहरूको सूची (१५० भन्दा बढी) जस्तै आफ्नै चिह्नहरू भएका सबैभन्दा लोकप्रिय प्रकारका वस्तुहरू, सडक, पार्क, घरहरूको प्रविष्टि, पसल, ट्राफिक चिह्न र गति क्यामेरा आदि यसमा समावेश छन्।

फेब्रुअरी २०१७ बाट, कसैले पनि आफ्नो सहरमा यातायात मार्गहरू सृजना गर्न सक्ने सुविधा उपलब्ध बनाइएको थियो। अक्टोबर २९, २०१४ देखि यान्देक्स नक्सा सम्पदनले भवनहरूको उचाई मिटरमा देखिने गरी नयाँ सुविधा ल्याएको थियो। यस नक्सा सम्पादन हाल रुसी भाषामा मात्र उपलब्ध छ जुन यसको प्रमुख आलोचना मध्ये एक मानिन्छ। शैन्य वस्तु, खम्बामा राखिएको बत्ती, हवाई मैदान लगायतका सामग्रीहरू यसमा राख्न निषेध गरिएको छ।

## परिमार्जन
यस सेवामा सबै वस्तुहरूको पूर्व परिमार्जन रहेको हुन्छ। परिमार्जित सम्पादनहरू र कम्पनीका भू-जानकारीहरू यान्देक्स नक्सामा जान्छन्।

## सन्दर्भ सामग्रीहरू 
## बाह्य कडीहरू 
* «Яндекс» разрешил пользователям редактировать карты 
* «Яндекс.Карты» получили новый интерфейс и интеграцию с «Народной картой» 
* आधिकारिक वेबसाइट
* यान्देक्स नक्साको ब्लग (रूसीमा)
* यान्देक्स नक्सा सम्पादकको आधिकारिक ब्लग

श्रेणी:वेब नक्सा सेवाहरू
यान्देक्स ब्राउजर

**यान्देक्स ब्राउजर**  () बहुप्रतिष्ठित रूसी वेब खोजी निगम यान्देक्सद्वारा विकसित एक फ्रिवेर वेब ब्राउजर हो याण्डेक्स ब्राउजर बेलारूसी, अङ्ग्रेजी, कजाखस्तानी, रूसी, टुर्की र युक्रेनी गरी ६ वटा भाषामा उपलब्ध छ।

यो वेब ब्राउजर ओपेरा सफ्टवेयरको टर्बो प्रविधि प्रयोग गरी सुस्त भएको इण्टरनेटको गतिलाई बढाउने काम गर्दछ।

यो ब्राउजरको आधिकारिक अनुप्रयोग विन्डोज, आइओएस, म्याक ओएस र  एन्ड्रोइडमा उपलब्ध छ। अक्टोबर २०१४ मा लिनक्सको परीक्षण संस्करण पनि सार्वजनिक गरिएको थियो।

रूसमा हाल यान्देक्स गुगल खोजी मार्फत वेब खोजी प्रतिस्पर्धा झेलिरहेको छ। गुगल क्रोम रूसको सबैभन्दा लोकप्रिय वेब ब्राउजर हो जसले गुगल खोजीको प्रयोग गर्दछ जुन यसको प्रणालीमा पुनर्निर्धारित वेब खोजी इञ्जिन हो।

## फरक विशेषताहरू
याण्डेक्स ब्राउजरका फरक विशेषताहरू यस प्रकारका छन्:

१) यान्देक्स ब्राउजरमा, विन्डोज ८ जस्तै अन्तरखुख साथ फरक "नयाँ ट्याब" पर्दा र लोकप्रिय सेवाहरूको लागि विशेष विजेट (जस्तै, जीमेल, नपढेका सन्देशहरूको सङ्ख्या देखाउँने) जस्ता दुईवटा उत्तम सुविधा रहेका छन्।

२) एकीकृत किबोर्ड नमूना, शब्द साट्ने सुबिधा: उदाहरणको लागि यदि प्रयोगकर्ताले जि-मेल डटकम प्रयोग गर्दछ र रूसी भाषामा "пьф" लेखेर प्रविष्ट थिच्यो भने उक्त प्रयोगकर्ता सिधै जिमेल डटकममा निर्देशित हुन्छन्।

## बजार साझेदारी
लाइभ इण्टरनेटको विश्लेषण अनुसार, यान्देक्स ब्राउजर यसको सार्वजनिकको दुई महिना पश्चात् २.३% बजार ढाकेको थियो भने मार्च २०१९ मा कम्प्युटरहरूमा यसको बजार साझेदारी १४.८६% र मोबाइल उपकरणहरूमा ८.५४% पुगेको थियो। यान्देक्स ब्राउजर रूस तथा रूस वरिपरिका देशहरूमा लोकप्रिय छ।

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट

श्रेणी:वेब ब्राउजरहरू
श्रेणी:यान्देक्स
युएनछ्वान डियानसिन

**युएनछ्वान डियानसिन** () ताइवानमा आधारित एक दूरसञ्चार कम्पनी हो। यो ताइवानमा ताइवान मोबाइल र चुङ्गहवा डियानसिन पछिको तेस्रो ठूलो दूरसञ्चार कम्पनी हो।

## इतिहास 
अक्टोबर १९९६ मा युएनछ्वान समूह र एटि एण्ड टिको एक संयुक्त उद्यमको रूपमा यो कम्पनीको स्थापना गरिएको थियो। कम्पनीलाई जनवरी १९९७ मा दुई ताररहित (विमोसप्र ९०० र विमोसप्र १८००) सेवा प्रदान गर्न पाउने अनुमति पत्रद्वारा सम्मानित गरिएको थियो। अर्को वर्ष, युएनछ्वान डियानसिन आफ्नो सेवा सुरु गर्दै पूर्णतया एकीकृत दोहोरो-ब्याण्ड प्रणालीको परिचय दिने पहिलो कम्पनी बनेको थियो। ३० अक्टोबर २०१४ मा ताइवानको दीर्घकालीन सञ्जाल मानक इजाजतपत्र बोलपत्रको लागि युएनछ्वान डियानसिनले दीर्घकालीन सञ्जाल आवृत्ति ब्याण्ड (७०० मेगाहर्ज  २/१८०० मेगाहर्ट्ज सी ३, सी ४) को ३० मेगाहर्जको कुल ब्यााण्डविड्थसँग  ३१.३१५ बिलियन ताइवानी डलर तिरेको थियो। युएनछ्वान डियानसिन ३ जून २०१४ मा दीर्घकालीन सञ्जालका सेवाहरू सञ्चालनमा ल्याएको थियो।

### अध्यक्षहरूको सूची 
*जोसेफ ओ कोनेक (मे १९९८ – ३० जून २००२)
*जान निलसन (१ सेप्टेम्बर २००२ – सेप्टेम्बर २०१०)
*भोनि लि (१० सेप्टेम्बर २०१० – जनवरी २०१९)
*चि चिङ (७ जनवरी २०१९ देखि)

## समायोजन तथा अधिग्रहणहरू
केजी दूरसञ्चारको अभिभावक कम्पनी एनटिटि डोकोमोको सन् २००३
युएनछ्वान डियानसिन र केजी दूरसञ्चारले समायोजनमा साझेदारी फेरबदल गर्ने प्रस्ताव गरेको थियो। उक्त प्रस्ताव केवल अगष्ट सम्मका लागि, जुलाईमा एक सम्झौतामा पुगेको थियो। वार्ताको अर्को चरण अक्टोबर २००३ मा दोस्रो सम्झौता भएको थियो। अप्रिल २००४ मा, समायोजनलाई अन्तिम रूप दिइएको थियो र ताइवानी दूरसञ्चार उद्योगमा सबैभन्दा ठूलो अधिग्रहण भएको थियो। ३० अप्रिल २००९ मा, जुङ्गो हिदो थोङ्सिन जिथ्वान गोङ्स १२% सम्म कम्पनीमा लगानी गर्ने घोषण गरेको थियो। विदेशी स्वामित्वको रकम एनटिटि डोकोमो, सिङटेल र चाइना मोबाइलसँग क्रमश ४.१, ३.५ र १२ प्रतिशत अनुमान गरिएको थियो। २७ अप्रिल २०१२ मा, सिङटेलले ३.९८% साझेदारी फारइस टोनलाई बेचेको थियो। १८ अप्रिल २०१३ मा, चाइना मोबाइलले फारइस टोनको सम्पत्तिमा १२% को स्वामित्वको एक द्विपक्षीय सहयोग सम्झौता हस्ताक्षर गर्दै अन्त्य गरेको थियो।

## ग्राहक र बजार साझेदारी
डिसेम्बर २००८ को अन्त्यमा केजी दूरसञ्चार र यसको ग्राहकको सङ्ख्या ६० लाख १३ हजार रहेको थियो। ताइवानी मोबाइल बजारमा (तेस्रो र चौथो पुस्ता) निम्नलिखित दूरसञ्चार सेवा प्रदायकहरू छन्: चुङ्गहवा दूरसञ्चार ३५%, युएनछ्वान डियानसिन २५%, ताइवान मोबाइल २४%, एसिया प्यासिफिक दूरसञ्चार र ताइवान स्टार टेलिकम  १०% र व्यक्तिगत हस्त-फोन प्रणाली ६% रहेका छन्। युएनछ्वान डियानसिन लगायतका ताइवानका अग्रणी दूरसञ्चार प्रदायकहरूले २९ अप्रिल २०१६ देखि महसुल बढाउँदै आइरहेका छन्।

## सन्दर्भ सामग्रीहरू 
## बाह्य कडीहरू 
*

श्रेणी:ताइपेईमा आधारित कम्पनीहरू
श्रेणी:ताइवानका मोबाइल फोन कम्पनीहरू
श्रेणी:ताइवानका दूरसञ्चार कम्पनीहरू
यान्देक्स अनुवाद

**यान्देक्स अनुवाद** (पूर्व यान्देक्स अनुवादक) एक रूसी कम्पनी यान्देक्सले प्रदान गर्ने एक अनुवाद सेवा हो। यसले कुनै भाषाको सामग्रीहरू वा वेब पृष्ठहरू अन्य भाषाहरूमा अनुवाद गर्ने काम गर्दछ। 

यस सेवाले यान्देक्सद्वारा विकसित स्वत सिक्ने तथ्याङ्कीय यन्त्र अनुवादको प्रयोग गर्दछ। लाखौं अनुवादित पाठहरूको विश्लेषणमा आधारित प्रणालीले एकल शब्द अनुवादको शब्दकोश बनाउँदछ। पाठ अनुवाद गर्नका लागि कम्प्यूटरले यसलाई शब्दहरूको भण्डारसँग तुलना गर्दछ। 
त्यसपछि यसले पाठको सन्दर्भमा अभिव्यक्तिको अर्थ निर्धारण गर्न प्रयास गर्दै कम्प्युटरले आधार भाषा नमूनासँग तुलना गर्दछ।

अनुवाद पृष्ठ पहिला सन् २००९ मा प्रकाशित गरिएको थियो जसले प्रोम्प्टको उपयोग गरेको थियो र यो यान्देक्स ब्राउजरमा उपलब्ध बनाइएको थियो जसले वेबसाइट अनुवादमा मद्दत गरेको थियो। सेप्टेम्बर २०१७ सम्ममा, यान्देक्सले राम्रो अनुवाद प्रदान गर्न उदेश्यका साथ तन्त्रिका सञ्जालमा परिवर्तन गरेको थियो। यो सेवा रूसी विकिपिडियामा पनि निर्माण गरिएको थियो जसले  रूसी भाषाबाट अङ्ग्रेजी भाषामा अनुवाद प्रदान गरेको थियो। 

## समर्थित भाषाहरू
सन् २०११ को वसन्तमा परीक्षण संस्करण प्रक्षेपण गरिए लगत्तै यो अङ्ग्रेजी, रूसी र युक्रेनी गरी मात्रै तीनवटा भाषामा उपलब्ध थियोे जसमा १०,००० चरित्र मात्र समावेश थियो।  त्यहाँ अनुवाद र मौलिक गरी दुवै एकैसाथ दुईवटा दृश्यमा हेर्न पनि सकिन्छ। यन्त्र अनुवादको अतिरिक्त, त्यहाँ अङ्ग्रेजी देखि र रूसी-अङ्ग्रेजी शब्दकोश पनि पूर्ण रूपमा उपलब्ध छ। विन्डोज फोन र एण्ड्रोइडको लागि आइओएस सफ्टवेयरमा आधारित यन्त्रहरूको लागि एक अनुप्रयोग रहेको छ। तपाईले यसमा अनुवादित वाक्य र शब्दहरू सुन्न समेत सक्नुहुन्छ जुन मनपर्ने खण्डमा भण्डार गरिएको हुन्छ।

## आलोचनाहरू
अन्य स्वचालित अनुवाद उपकरणहरू जस्तै, यस उान्दिक्स अनुवादको पनि आलोचनाहरू रहेका छन्। यो उपकरणको उदेश्य भनेको पाठकहरूलाई विदेशी भाषामा रहेको पाठको सामान्य अर्थ बुझ्न मद्दत गर्दछ, तर यसले सही अनुवादहरू भने प्रदान गर्दैन। सेवाको प्रमुख, एलेक्सी बैटिनका अनुसार, यन्त्र अनुवाद साहित्यिक पाठहरूसँग तुलना गर्न सकिँदैन।

## विशेषताहरू
१) आइओएसको लागि मोबाइल अनुप्रयोग अरबी, अर्मेनियाली, चिनियाँ (पिनयिन), जर्जियाली, युनानी, यहूदी, जापानी, कोरियाली र फारसी भाषाहरूको अनुवादको लागि उपलब्ध छ।

२) आवाज पहिचान

३) तस्वीर पाठ अनुवाद विशेषता (यसले मोबाइल फोन अनुप्रयोगमा यसको आफ्नै (प्रकाशद्वारा वर्णको पहिचान) प्रविधिको प्रयोग गर्दछ)।

४) "अनुवाद सुझाव"  (प्रयोगकर्ताहरूले यन्त्र अनुवादहरूको गुणस्तर सुधार गर्न मद्दत गर्न यस अनुवाद सुझावको प्रयोग गर्न सक्छन्।)

५) "मनपर्ने" खण्ड, जहाँ तपाई व्यक्तिगत शब्द र वाक्यहरूको अनुवाद थप्न सक्नुहुन्छ।

६) आभाषी किबोर्ड

## सन्दर्भ सामग्रीहरू 
## बाह्य कडीहरू 
*यान्देक्स अनुवाद (रूसीमा)

श्रेणी:यन्त्र अनुवादन सफ्टवेयर
श्रेणी:रूसी वेबसाइटहरू
श्रेणी:अनुवादक वेबसाइटहरू
फिजी (सेवा)

**फिजी** टर्कीमा आधारित एक अनलाइन सङ्गीत खोज इञ्जिन हो र यो टर्की र युक्रेन ( लाइफसेल मार्फत) मा उपलब्ध छ। दुबै श्रव्य र श्रव्य दृश्य समावेश गर्दै‌, फिजीले कानूनी रूपमा स्वामित्व प्राप्त फाइलहरूमा सेवा गर्दछ, र अन्य वेबसाइटहरूबाट फाइलहरू ल्याउँदछ र तुरुन्तै उनीहरूको प्रवाह गर्न सुरू गर्दछ। कथित रूपमा प्रतिलिपि अधिकार उल्लङ्घनको कारणले २८ डिसेम्बर २०१० मा टर्कीमा यस वेबसाइटको पहुँचमा प्रतिबन्धित गरिएको थियो। 

## इतिहास 
फिजि सन् २००८ मा एर्कान यारिसद्वारा स्थापित गरिएको थियो। यसको स्थापना भएको केही समयपछि, न्यु योर्क टाइम्सले उनलाई "नयाँ वर्षमा परीक्षण गर्नको लागि सिफारिस गरिएको तीन वेबसाइटहरू" मध्ये एक सूचीमा राखेको थियो। साइटको साधारण प्रयोग र साधारण बनावटले मानिसहरूको ध्यान आकर्षित गरेको थियो। so he

सङ्गीत खोज इञ्जिन प्रयोग गर्न गाह्रो भएकोमा उनी निराश हुँदै, उनले आफ्नै एक नयाँ सङ्गीत खोज इञ्जिनको विकास गरेका थिए। फिजिलाई २२ डिसेम्बर २००८ मा, सृजना गरिएको थियो। यारिसले डिगमा उनको साइटलाई सार्वजनिक गरेका थिए, जहाँ उनका एक साथीले बजारशास्त्र विशेषज्ञलाई उक्त साइट पठाएका थिए जसले टुइटर मार्फत ३,००० साथीहरूमा यसलाई फैलाएको थियो। फिजी बिस्तारै तर निरन्तर रूपमा लोकप्रिय बनेको थियो।

१२ डिसेम्बर २०१३ मा, यसले आफ्नो भुक्तान सेवाको सुरू गरेको थियो जुन, स्पोटिफाईको नमूनाको समान थियो। ५ मे २०१४ मा, यसको पूर्वाधारको नविकरण गरिएको थियो।

## क्षमता 
मिडिया गुणस्तर, ढाँचा (श्रव्य वा श्रव्य दृश्य), र अवधिद्वारा छनौट गर्न सकिन्छ। प्रवाह सूची सुविधाले पञ्जीकृत प्रयोगकर्ताहरूलाई इच्छित क्रममा गीतहरू सुन्न र एउटा गीतबाट अर्कोमा स्वतः फड्को मार्न अनुमति दिन्छ। फिजीले रूसी सहित २६ वटा ​​भाषाहरूको समर्थन गर्दछ।

## सन्दर्भ सामग्रीहरू 
## बाह्य कडीहरू 
* 

श्रेणी:टर्कीका वेबसाइटहरू
एनआइबी बैङ्क

**एनआइबी बेङ्क** एक पाकिस्तानी बेङ्क थियो जुन पाकिस्तानको कराचीमा आधारित थियो। यो सन् २००३ मा आइएफआइसी बेङ्क र राष्ट्रिय विकास लिलाम निगमको समायोजनको परिणाम स्वरूप गठन भएको थियो र यो नवगठित इकाईलाई एनडिएलसी-आइएफआइसी बेङ्क (एनआइबी) भनिन्छ।

खुवाजा इकबाल हसान र सुल्तान अली अल्लाना (हाल अध्यक्ष, हबिब बेङ्क लिमिटेड) को प्रयासबाट बेङ्कको स्थापना भएको थियो। सन् २००४ मा, एनआइबीको गठनको लगत्तै, फुलरटन वित्तीय नियन्त्रक कम्पनी, टेमासेकले सहयोगी कम्पनीले बेङ्कमा बहुमत प्राप्त गरेको थियो। यो त्यसबेला पाकिस्तानको सबैभन्दा ठूलो प्रत्यक्ष विदेशी लगानी रहेको थियो।

फुलरटन वित्तीय नियन्त्रक कम्पनी त्यस समयमा एसिया भरि रहेका बेङ्कहरूमा ठूलो लगानी गरेको थियो र अत्यधिक सफल साना तथा मझौला उद्यम र वाणिज्य व्यवसायहरू सञ्चालन गरेको थियो। उनीहरूका नमूनाहरू एनआइबी बेङ्कमा अपनाइएको थियो र पाकिस्तानको बेङ्किङ उद्योगले यसको पहिलो संरचित वाणिज्यिक र साना तथा मझौला उद्यममा ऋण दिने कार्यक्रम सञ्चालन गरेको थियो।

३१ डिसेम्बर २०१५ सम्ममा एनआइबी बेङ्कले भुक्तानी पूँजी १ अर्ब र कुल सम्पत्ति २४३ अर्ब पाकिस्तानी रुपैयाँ रहेको थियो। पाकिस्तानको ५२ सहरहरूमा यो बेङ्कको उपस्थिति रहेको थियो जसमा १७० भन्दा बढी शाखा अनलाइन जडान भएका थिए।

एनआइबी बेङ्कका करिब ३,००० कर्मचारीहरू रहेका थिए र यसको प्रमुख कार्यालय कराची सहरमा रहेको थियो। एनआइबी बेङ्कको मुख्य व्यवसाय इकाईहरूमा खुद बेङ्किङ, वाणिज्य बेङ्किङ, संयुक्त र लगानी बेङ्किङ र भण्डार सेवाहरू समावेश थिए। बेङ्कले पाकिस्तानमा सञ्चालित अन्य सबै प्रमुख बेङ्कहरूसँग प्रतिस्पर्धा गरेको थियो।

एनआइबी बेङ्कले पाकिस्तानमा ७ जुलाई २०१७ देखि आफ्नो सञ्चालन रोकेको थियो र यसको सम्पत्ति हाल मुस्लिम वाणिज्य बेङ्क लिमिटेडमा एकसाथ खडा गरिएको थियो।

## वरिष्ठ व्यवस्थापन 
आतिफ आर बोखारी बेङ्कका अध्यक्षको रूपमा रहेका थिए र हमल एनआइबी बेङ्कका प्रमुख कार्यकारी अधिकृत यामीन करै हुन्।

तेओ चेङ् सान, रोल्याण्ड १ अगस्त २०११ देखि एनआइबी बेङ्कको विभागका स्वतन्त्र अध्यक्ष भएका थिए।

## इतिहास 
एनआइबी बेङ्कले सन् २०१३ मा १० वर्षको सञ्चालन पूरा गरेको थियो। यो सन् २००३ मा आइएफआइसी बैङ्क र राष्ट्रिय विकास लिलाम निगमको समायोजनको परिणाम स्वरूप गठन भएको थियो। नयाँ बेङ्कको नाम एनआइबी बेङ्क रहेको थियो। एनआइबी बेङ्कको वृद्धि भएपछि यसले अझै बढी बेङ्कहरूलाई अधिग्रहण गर्न जारी राखेको थियो। पाकिस्तानमा आधारि  क्रेडिट एग्रीकोल इण्डोसेजको सञ्चालनलाई अप्रिल २००४ मा अधिग्रहण गरिएको थियो। सन् २००७ मा, पाकिस्तान औद्योगिक ऋण र लगानी निगम वाणिज्य बेङ्क लिमिटेडलाई पनि एनआइबी बेङ्कद्वारा अधिग्रहण गरिएको थियो।

सिङ्गापुरको टामासेक, एनआइबी बेङ्कमा एकल सबैभन्दा ठूलो लगानीकर्ताको हो। यसमा सेयर पूर्ण स्वामित्व सहायक कम्पनीबाट ८८% भन्दा बढी रहेको छ।

## वित्तीय सूचकाङ्क – आर्थिक वर्ष सन् २०१५ 
## सन्दर्भ सामग्रीहरू 
## बाह्य कडीहरू 
*आधिकारिक वेबसाइट

श्रेणी:पाकिस्तानका निष्क्रिय बेङ्कहरू
श्रेणी:कराचीमा आधारित कम्पनीहरू
श्रेणी:पाकिस्तानी कम्पनीहरूका समायोजन तथा अधिग्रहणहरू